નવી દિલ્હી- બિહાર, પશ્ચિમ બંગાળ સહિત દેશના પૂર્વોત્તર રાજ્યોમાં આજે સવારે ભૂકંપના આંચકા અનુભવાયા હતાં. બિહારના કિશનગંજ, પૂર્ણિયા અને કટિહાર વિસ્તારમાં ભૂકંપના આંચકા અનુભવાયા હતા. ભૂકંપની તીવ્રતા રિક્ટર સ્કેલ પર 5.5 માપવામાં આવી હતી. જો કે હજી સુધી જાન માલના કોઈ નુકસાનના સમાચાર નથી. મળતી માહિતી મુજબ લગભગ 25થી 30 સેકન્ડ સુધી ભૂકંપના આંચકા અનુભવાયાં હતા. નોર્થ ઈસ્ટ ઉપરાંત હરિયાણાના ઝજ્જરમાં પણ ભૂકંપ આવ્યો હતો. જેની અસર જમ્મુ-કશ્મીર સુધી અનુભવાઈ હતી.